بوسٹن کامن

بوسٹن کامن  شہر کے مرکز میں واقع ہے۔ یہ پچاس ایکڑ رقبے پر پھیلے پارک کا نام ہے۔ اس میں بہت سے درخت ہیں۔ گھاس کے قطعے ہیں۔ کئی مجسمے بھی نصب ہیں۔ فروگ پونڈ یعنی مینڈک کا تالاب ہے۔ زیر زمین پارکنگ کا انتظام ہے۔ بوسٹن کامن ہر اعتبار سے تاریخی اہمیت کا حامل ہے۔ یہ بوسٹن میں پہلے یورپی آبادکار ولیم بلیکسٹن کی ملکیت رہا۔ کسی زمانے میں قابض برطانوی افواج نے یہاں کیمپ قائم کیا تھا۔ اس میں باغیوں کو پھانسیاں دی جاتی رہیں۔ یہاں بڑے بڑے احتجاج ہوئے۔ اس کی تاریخ میں لکھا ہے کہ جنگ ویت نام کے خلاف مظاہرے میں بینظیر بھٹو بھی شریک ہوئیں۔ جس کو بھی جلسہ کرنا ہو تو یہاں کا رخ کرتا ہے۔ مارٹن لوتھر کنگ جونئیر، پوپ جان پال اور میخائل گورباچوف یہاں لاکھوں لوگوں سے خطاب کرچکے ہیں۔ یہ یادگار کنسرٹس بھی ہو چکے ہیں۔
بوسٹن کامن میں ایک ڈھائی میل کا راستہ ہے جسے فریڈم ٹریل کہتے ہیں۔ اس راستے پر بوسٹن کے سولہ تاریخی مقامات آتے ہیں۔ راستے میں اینٹوں سے بنی ٹیڑھی میٹھی گلیاں ، اونچی اونچی عمارتیں، گرجا گھر، قبرستان، نیا اور پرانا اسمبلی ہال اور بازار بھی ہیں۔فریڈم ٹریل کے راستے میں فینوئل ہال نامی چھوٹی سی مارکیٹ ہے جسے غلاموں کے ایک تاجر فینوئل نے تعمیر کرکے شہر کو عطیہ کیا۔ یہاں غلاموں کی خریدو فروخت بھی ہوتی رہی۔ فینوئل ہال میں سیموئل ایڈمز جیسے رہنما تقریریں کرتے تھے اس لیے یہ تاریخی مقام قرار پایا ہے۔ ہال کے سامنے سیموئل ایڈمز کا مجسمہ لگا ہوا ہے جس پر لکھا ہے، محب وطن، دور اندیش اور بے خوف رہنما، جنھوں نے انقلاب کو منظم کیا اور آزادی کی قرارداد پر دستخط کیے۔

 نگار خانہ 

 حوالہ جات 

 بیرونی روابط 

 "A View on Cities،" article on Boston Common
 Boston National Historical Park
 Friends of the Public Garden، an advocacy group formed in 1970 to preserve and enhance Boston Common
 New York Historical Society. Afternoon Rainbow، Boston Common from Charles Street Mall. Watercolor by George Harvey, 19th century
 BPL. Illus. by Winslow Homer
 City of Boston Archives. Ticket for جولائی 4, 1883 bicycle race
 City of Boston, Boston Landmarks Commission Boston Common Study Report

زمرہ:شہری باغات عامہ
زمرہ:میساچوسٹس میں 1634ء کی تاسیسات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:بوسٹن میں تاریخی مقامات کا قومی رجسٹر
زمرہ:بوسٹن میں پارک
زمرہ:میساچوسٹس میں پارک